rejauldu/bengali-wikipedia huggingface dataset:
ডাক্টাস ভেনোসাস  (অ্যারানটিয়াস নালী) হলো ভ্রূণের  একটি শিরা যা ভ্রূণের নাভির শিরার কিছু পরিমাণ রক্তকে নিম্নতর ভেনা ক্যাভাতে শান্ট করতে সাহায্য করে।  ভ্রূণদেহে এটি অমরা থেকে অক্সিজেনযুক্ত রক্তকে যকৃতে বাইপাস করে।  ভ্রূণের বিভিন্ন শান্টস, যেমন ফোরামেন ওভালি এবং ডাক্টাস আর্টেরিওসাসের সাথে মিলে, এটি ভ্রূণের মস্তিষ্কে অক্সিজেনযুক্ত রক্ত সরবরাহে গুরুত্বপূর্ণ ভূমিকা পালন করে। এটি ভ্রূণের সংবহনতন্ত্রের একটি অংশ।   শারীরবৃত্তীয় গতিপথ  ভ্রূণের নাভির শিরার রক্তপ্রবাহের গতিপথ হলো : নাড়ির শিরা→বাম পোর্টাল শিরা→ডাক্টাস ভেনোসাস→নিম্নতর ভেনা কাভা→ডান অলিন্দে। এই শারীরবৃত্তীয় গতিপথটি নবজাতকের নাভির ক্যাথেরাইজারেশন নির্ধারণের ক্ষেত্রে গুরুত্বপূর্ণ। কারণ ডাক্টাস ভেনোসাসের মাধ্যমে ক্যানুলা করতে ব্যর্থ হলে বাম বা ডান পোর্টাল শিরার মাধ্যমে দূষিত হেপাটিক ক্যাথেটারাইজেশন হতে পারে। এই দূষিত হেপাটিক ক্যাথেরাইজেশনের ফলে হেপাটিক হেমাটোমা হতে পারে।  জন্মোত্তর বন্ধ হয়ে যাওয়া ডাক্টাস ভেনোসাস জন্মের সময় খোলা থাকে বলে নবজাতকের নাভির শিরার ক্যাথেটারাইজেশন করা সম্ভব হয়। তবে বেশিরভাগ পূর্ণ-মেয়াদী নবজাতকেরই জীবনের প্রথম সপ্তাহে ডাক্টাস ভেনোসাস স্বাভাবিকভাবেই বন্ধ হয়ে যায়। তবে প্রাক-মেয়াদী নবজাতকে এটি বন্ধ হতে এক সপ্তাহেের বেশি সময় নিতে পারে।  এটি বন্ধ হওয়ার পরে, অবশিষ্ট অংশগুলো লিগামেন্টাম ভেনোসাম নামে পরিচিতি লাভ করে।  ডাক্টাস ভেনোসাস যদি জন্মের পরেও বন্ধ না হয় তবে এটি পেটেন্ট (উন্মুক্ত) থেকে যায়। তখন এটিকে পেটেন্ট ডাক্টাস ভেনোসাস বলে। এই অবস্থাটি আইরিশ ওল্ফহাউন্ডসহ কিছু কুকুরের জন্ম থেকেই দেখা যায়। সম্ভবত, প্রোস্টাগ্লান্ডিনসের মাত্রা বাড়ার কারণে পেটেন্ট ডাক্টাস ভেনোসাস ঘটে।   আরও দেখুন    ডাক্টাস আর্টেরিয়াস   তথ্যসূত্র   বিষয়শ্রেণী:শিরা বিষয়শ্রেণী:কার্ডিওভাস্কুলার সিস্টেমের ভ্রূণতত্ত্ব
হাসান ফেরদৌস মামুন () হলেন একজন বাংলাদেশী মডেল এবং অভিনেতা, যিনি ২০১২ ঘেটু পুত্র কমলা চলচ্চিত্রের জন্য সুপরিচিত, যেটি ৮৫ তম একাডেমী পুরস্কারের জন্য শ্রেষ্ঠ বিদেশী চলচ্চিত্র হিসেবে জন্য নির্বাচিত হয়েছিল কিন্তু সর্বশেষে এটি বাতিল হয়ে যায়। তিনি ২০১২ সালের চলচ্চিত্র ঘেটু পুত্র কমলা-এ শিশু চরিত্রে অভিনয়ের সুবাদে বাংলাদেশ জাতীয় চলচ্চিত্র পুরস্কার শ্রেষ্ঠ শিশু শিল্পী বিভাগে পুরস্কার লাভ করেন।  চলচ্চিত্রের তালিকা বছরচলচ্চিত্রভূমিকামন্তব্য২০০৮চন্দ্রগ্রহণ কসু২০১২ঘেটু পুত্র কমলা কমলা / জহির -নিষিদ্ধ প্রেমের গল্প   নির্মাণাধীন  গায়ক হিসেবে অবুঝ বউ (২০১০) পাহিলী রাজা (২০১০)  পুরস্কার  বছর  চলচ্চিত্র  পুরস্কার  বিভাগ  ফলাফল ২০১২  ঘেটু পুত্র কমলা  জাতীয় চলচ্চিত্র পুরস্কার   শ্রেষ্ঠ শিশু শিল্পী    তথ্যসূত্র  বহিঃসংযোগ  বিষয়শ্রেণী:বাংলাদেশী চলচ্চিত্র অভিনেতা বিষয়শ্রেণী:শ্রেষ্ঠ শিশু শিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:জীবিত ব্যক্তি বিষয়শ্রেণী:বাঙালি টেলিভিশন অভিনেতা বিষয়শ্রেণী:১৯৯৩-এ জন্ম
গিমা শাক বা ডেমি শাক বা ঢিমা শাক  বা গিমে শাক বা ডিমে শাক বা জিমা (বৈজ্ঞানিক নাম: Glinus oppositifolius)Aug.DC., 1901 In: Bulletin de l'Herbier Boissier ser. 2, 1, Molluginaceae পরিবারের একটি উদ্ভিদ প্রজাতি। এটির ইংরেজি নামগুলো হচ্ছে Gima, Jima, Dime shak, Bitter Cumin, Maita, Maitakaduri shak, Indian Chickweed, Kangkong ইত্যাদি।  গিমে শাকের ফুল thumb|Glinus oppositifolius  বিবরণ গিমা শাক আগাছার মতো জন্মায়। গিমা লতানো বিশিষ্ট শাক। চিকন ডাল বিশিষ্ট এই শাক ঝোপালো হয় ও মাটিতে চাপাভাবে লেগে থাকে। ছোট ছোট সবুজ পাতা হয়। এদের ফুল সাদা বর্ণের।  খাদ্য পদ্ধতি স্বাস্থ্য সুরক্ষায় সাধারণত লোকেরা গিমা শাক রান্না করে খায়। এর শুধু পাতা খাওয়া হয়ে থাকে যা তিতা স্বাদের। তবে  ওষুধ তৈরির কাজে এর কাণ্ড, পাতা, ফুল সবই লাগে। আফ্রিকায় গিমা শাক সালাদ এবং জুস হিসেবেও খায়  ঔষধি ব্যবহার এটি অজীর্ণ, জন্ডিস, জ্বর, পিত্ত, কফে উপকারী। তিতা বলে মুখের অরুচি চলে যায়। বর্তমানে অনেক আধুনিক চিকিৎসা পদ্ধতি আবিষ্কার হলেও অতীতে স্থানীয় লোকজন তাদের স্বাস্থ্য সুরক্ষায় ভেষজ গুণসম্পন্ন গিমা শাক ব্যবহার করতো। এই জংলী শাকটি ডায়াবেটিকে উপকারী। হারবাল চিকিৎসার ক্ষেত্রে মূলত রিউমেটিকের ব্যাথা ও সোরিয়াসিস হারবাল ওষুধ তৈরির কাজে এর কাণ্ড, পাতা, ফুল সবই কাজে লাগে। কোস্টকাঠিন্য, পাকস্থলি ও অন্ত্রের সমস্যা, রক্তপ্রবাহে সমস্যা, অ্যাজমা, ফুসফুস সংক্রান্ত রোগ, ভিটামিন সি এর অভাব জনিত স্কিন ডিজিজ যেমন স্কার্ভি, চুলকানি, মাংসপেশি ও হাড়ের ব্যথার জন্য গিমা শাক খুবই উপকারী। গিমা শাক খেলে অ্যাসিডিটি ও গ্যাসের প্রকোপ কমে। এছাড়া গিমা শাক ওজন কমাতেও খুবই কার্যকরী। দৃষ্টিশক্তি বাড়াতে গিমা শাক দারুণ উপকারী। অনেক সময় চোখ উঠলে বা চোখ ব্যথা করলে গিমে পাতা দিয়ে সেক দেয়া হয়। আবার গিমা পাতার রস এবং আধা কাপ আমলকী ভেজানো পানি মিশিয়ে খেলে বমি বন্ধ হয়।  উপকারিতা  প্রতি ১০০ গ্রাম গিমা শাকে রয়েছে :  ক্যালোরি------ ২২ কিলোক্যালোরি, ফ্যাট ----------০.৬২ গ্রাম, শর্করা--------- ১.৬ গ্রাম, খাদ্য আঁশ---------- 8 গ্রাম, প্রোটিন -----------২.২৯ গ্রাম, ভিটামিন----------- সি ৭.০৩ মিলিগ্রাম, ক্যারোটিনয়েডস -----------৭৯৬ মাইক্রোগ্রাম।  এছাড়াও এতে ভিটামিন বি১, বি২, ই ও ক্যালসিয়াম, ফসফরাস, জিংক, ম্যাগনেসিয়াম এবং ম্যাংগানিজ রয়েছে।  সাবধানতা অধিক পরিমাণে খেলে বমি ও ডায়রিয়া হতে পারে। গর্ভবতী বা প্রসূতি অবস্থায় না খাওয়াই ভালো।  চিত্রশালা  তথ্যসূত্র  বিষয়শ্রেণী:শাক বিষয়শ্রেণী:ঔষধি উদ্ভিদ বিষয়শ্রেণী:উপকারী উদ্ভিদ
মুহাম্মদ মাহবুব উল ইসলাম বাংলাদেশ সুপ্রিম কোর্টের হাইকোর্ট বিভাগের একজন বিচারপতি।   জীবনের প্রথমার্ধ  ইসলামের জন্ম ২ ডিসেম্বর ১৯৫৮ সালে। তিনি ঢাকা বিশ্ববিদ্যালয় থেকে এলএলবি এবং এলএলএম করেছেন। ইসলাম ভারতে পালিয়ে যায় এবং পরে বাংলাদেশের স্বাধীনতা যুদ্ধের সময় পাকিস্তানের বিরুদ্ধে যুদ্ধ করে।   কর্মজীবন  ইসলাম ১৯৮২ সালে জেলা আদালতের আইনজীবী হন  তিনি ২২ ফেব্রুয়ারি ১৯৮৪ সালে বাংলাদেশ সিভিল সার্ভিসের বিচার বিভাগীয় শাখায় যোগদান করেন এবং মুন্সেফ নিযুক্ত হন।  ২০০৩ সালের মে মাসে ঢাকার ৫তম অতিরিক্ত জেলা ও দায়রা আদালতের বিচারক ইসলাম এসিড নিয়ন্ত্রণ আইনে মিথ্যা মামলা দায়েরের তিন থেকে সাত বছরের কারাদণ্ড দেন এবং মামলার তদন্তকারী পুলিশ কর্মকর্তার বিরুদ্ধে তদন্তের নির্দেশ দেন।  ৪ মার্চ ২০০৯ সালে, ইসলাম জেলা ও দায়রা জজ পদে পদোন্নতি পান। তিনি বাংলাদেশ বেতারে কবিতা পড়েন।  ২০১০ সালের অক্টোবরে, ইসলাম, সিলেট বিভাগীয় দ্রুত বিচার ট্রাইব্যুনালের বিচারক হিসাবে, আওয়ামী লীগের রাজনীতিবিদ সুরঞ্জিত সেনগুপ্তের একটি সমাবেশে ২০০৪ সালের গ্রেনেড হামলার তদন্তের নির্দেশ দেন। মামলার প্রধান আসামি ছিলেন হরকাত-উল-জিহাদ আল-ইসলামী বাংলাদেশের প্রধান মুফতি আবদুল হান্নান।   ২০১১ সালের জানুয়ারি মাসে ইসলামকে সিলেট বিভাগীয় দ্রুত বিচার ট্রাইব্যুনাল থেকে বদলি করা হয় এবং পঞ্চগড় জেলা ও দায়রা জজের বিচারক করা হয়।  ২১ অক্টোবর ২০১৯ তারিখে রাষ্ট্রপতি মোহাম্মদ আবদুল হামিদ ইসলামকে হাইকোর্ট বিভাগের অতিরিক্ত বিচারপতি নিযুক্ত করেন।  ২০২০ সালের আগস্টে, ইসলাম ও বিচারপতি কৃষ্ণা দেবনাথ ২০১৭ সালে গাজীপুরে এক স্কুলছাত্রকে হত্যার দায়ে দোষী সাব্যস্ত দুইজনের মৃত্যুদণ্ডকে যাবজ্জীবন কারাদণ্ডে পরিণত করেন।  ২০২১ সালের সেপ্টেম্বরে ইসলাম ও বিচারপতি কে এম কামরুল কাদের ঝিনাইদহ পৌরসভার পাবলিক পার্ক থেকে একটি মসজিদ ছাড়া সমস্ত কাঠামো অপসারণের নির্দেশ দেন।  ২০২৩ সালের এপ্রিলে ইসলাম ও বিচারপতি ফারাহ মাহবুব চন্ডিপুর ইউনিয়ন ভূমি অফিসের কর্মচারী সুলতানা জেসমিনকে গ্রেপ্তার ও হেফাজতে মৃত্যুর সাথে জড়িত র‌্যাপিড অ্যাকশন ব্যাটালিয়ন কর্মকর্তাদের প্রত্যাহারের আদেশ দেন। তারা ঊর্ধ্বতন কর্মকর্তাদের হেফাজতে মৃত্যুর তদন্তের নির্দেশও দিয়েছেন। মে মাসে, ইসলাম ও বিচারপতি ফারাহ মাহবুব, বাংলাদেশের মানবাধিকার ও শান্তির জন্য একটি আবেদনের পরিপ্রেক্ষিতে যমুনা নদী সংকীর্ণ করার জন্য বাংলাদেশ পানি উন্নয়ন বোর্ডের একটি পরিকল্পনার তথ্য চেয়েছিলেন। বোর্ড বেঞ্চের কাছে প্রতিক্রিয়া জানিয়ে বলেছে যে যমুনা নদী সংকীর্ণ করার তাদের কোনো পরিকল্পনা নেই। ইসলাম ও বিচারপতি ফারাহ মাহবুব সরকারকে ব্যাখ্যা করতে বলেছেন কেন পারিবারিক আইনে হিন্দু নারীদের অধিকার প্রদানে ব্যর্থতাকে অবৈধ ঘোষণা করা হবে না। ইসলাম ও বিচারপতি ফারাহ মাহবুব গাজীপুরের সাবেক মেয়র জাহাঙ্গীর আলমের একটি আবেদন খারিজ করে দিয়েছেন, যেখানে বাংলাদেশ নির্বাচন কমিশন গাজীপুর মেয়র নির্বাচনে খেলাপি ঋণের সাথে জড়িত থাকার কারণে তার প্রার্থিতা খারিজ করে দিয়েছে। ইসলাম ও বিচারপতি ফারাহ মাহবুব আগস্ট মাসে গাজীপুর জেলার লাবুন্ধা নদী দখলের সঙ্গে জড়িত ব্যক্তি ও সত্ত্বার তালিকা তৈরি করতে বলেন।   তথ্যসূত্র   বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি
সিদ্দিকুর রহমান মিয়া বাংলাদেশ সুপ্রিম কোর্টের হাইকোর্ট বিভাগের অবসরপ্রাপ্ত বিচারপতি এবং ঢাকা স্টক এক্সচেঞ্জের সাবেক সভাপতি। তিনি এবি ব্যাংকের শরীয়াহ সুপারভাইজরি কমিটির চেয়ারম্যান। তিনি ঢাকা স্টক এক্সচেঞ্জের একজন পরিচালক।  কর্মজীবন   ২০০৩ সালের মে মাসে মিয়া এবং বিচারপতি আব্দুর রশিদ সরকারের কাছে ব্যাখ্যা চেয়েছিলেন যে কেন বাংলাদেশের জেলার দায়িত্বে নিযুক্ত মন্ত্রী ও সংসদ সদস্যদের অবৈধ ঘোষণা করা উচিত নয়।  মিঞা ও বিচারপতি ফারাহ মাহবুব রাজশাহী বিশ্ববিদ্যালয়ের এক ছাত্র হত্যা মামলায় বাংলাদেশ জামায়াতে ইসলামীর রাজশাহী শাখার আমির আতাউর রহমানের জামিন আবেদন নাকচ করে দেন।  ২০১১ সালের মার্চ মাসে, মিয়া এবং বিচারপতি মো. আতাউর রহমান খান বাংলাদেশ জাতীয়তাবাদী দলের রাজনীতিবিদ নাজমুল হুদা এবং তার স্ত্রী সিগমা হুদার বিরুদ্ধে একটি দুর্নীতির মামলা বাতিল করেন। নভেম্বরে, মিয়া ও বিচারপতি একেএম শহীদুল হক বাংলাদেশ জাতীয়তাবাদী দলের রাজনীতিবিদ আ ন ম এহসানুল হক মিলনকে জামিন দেন।  মিয়া এবং বিচারপতি একেএম শহীদুল হক ছিলেন হাইকোর্ট বিভাগের অনেক বিচারকদের মধ্যে একজন যারা ৩ মে ২০১২ তারিখে বাংলাদেশ জাতীয়তাবাদী দলের রাজনীতিবিদদের জামিন আবেদন শুনতে অস্বীকার করেছিলেন।  ২০১৪ সালের ফেব্রুয়ারিতে মিয়া ঢাকা স্টক এক্সচেঞ্জের চেয়ারম্যান নির্বাচিত হন। তিনি ঢাকা স্টক এক্সচেঞ্জের চেয়ারম্যান হিসেবে আহসানুল ইসলাম টিটুর স্থলাভিষিক্ত হন। মিয়া ১৩ ফেব্রুয়ারী ২০১৭ পর্যন্ত চেয়ারম্যান হিসেবে দায়িত্ব পালন করেন এবং তার স্থলাভিষিক্ত হন অধ্যাপক আবুল হাসেম।   ২০১৮ সালে মিয়া ঢাকা স্টক এক্সচেঞ্জের একজন পরিচালক ছিলেন। ২০১৯ সালের ফেব্রুয়ারিতে, মিয়াকে এসিআই লিমিটেডের একটি সহযোগী প্রতিষ্ঠান স্বপ্নোর ক্ষতির তদন্ত করার দায়িত্ব দেওয়া হয়েছিল যা একজন বিনিয়োগকারীর অভিযোগের পর ঢাকা স্টক এক্সচেঞ্জে তালিকাভুক্ত।  মিয়া ২০২১ সালের জানুয়ারিতে এবি ব্যাংক শরিয়াহ সুপারভাইজরি কমিটির চেয়ারম্যান নিযুক্ত হন। তিনি সেন্ট্রাল শরীয়াহ বোর্ড ফর ইসলামিক ব্যাংকস অব বাংলাদেশের একজন সদস্য। তিনি সার্ক হিউম্যান রাইটস ফাউন্ডেশনের চেয়ারম্যান। তিনি ফারইস্ট ইন্টারন্যাশনাল ইউনিভার্সিটির একজন সহযোগী অধ্যাপক। তিনি বাংলাদেশে ২০২৪ সালের সাধারণ নির্বাচনের আগে একটি নিরপেক্ষ তত্ত্বাবধায়ক সরকার গঠনের বিরুদ্ধে কথা বলেছিলেন।   তথ্যসূত্র   বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি
এএফএম নাজমুল হুদা (১০ জুন ১৯৩৮ - ৩০ ডিসেন্বর ২০১৫) বাংলাদেশ জাতীয়তাবাদী দলের রাজনীতিবিদ এবং ময়মনসিংহ-৩ আসনের সাবেক সংসদ সদস্য। তিনি ১৯৭৯ সালের দ্বিতীয় জাতীয় সংসদ নির্বাচনে ও ১৯৯৬ সালের ২টি নির্বাচনে সাংসদ নির্বাচিত হয়েছিলেন।   জন্ম ও প্রাথমিক জীবন  এএফএম নাজমুল হুদা ১০ জুন ১৯৩৮ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ময়মনসিংহ জেলার গৌরীপুর উপজেলার মূলাকান্দি গ্রামে জন্মগ্রহণ করেন। একই উপজেলার চুড়ালি গ্রামে তাদের আদি নিবাস ছিল। তার পিতা মোহাম্মদ ইসহাকউদ্দিন ও মাতা ইদুন্নেছা। তিনি ১৯৫৯ সালে ঢাকা বিশ্ববিদ্যালয় থেকে রাষ্ট্র বিজ্ঞানে বিএ ডিগ্রী অর্জন করেন। একই বিশ্ববিদ্যালয় থেকে ১৯৬০ সালে এমএ ডিগ্রী ও ১৯৬৩ সালে এলএলবি ডিগ্রী অর্জন করেন।   রাজনৈতিক ও কর্মজীবন  এ এফ এম নাজমুল হুদা পরা-লেখা সমাপ্তির পর ময়মনসিংহে আইন পেশায় নিযুক্ত হন। ১৯৬৩ থেকে ৬৪ সালে পূর্ব পাকিস্তান প্রাদেশিক মেডিক্যাল তদন্ত কমিশনের সরকারী কৌসুলী হিসেবে দায়িত্ব পালন করেন। ১৯৭৬ থেকে ৭৮ সালে ময়মনসিংহ জেলা আইনজীবী সমিতির সাধারণ সম্পাদকের দায়িত্বে ছিলেন। তিনি ১৯৭৮ সালে ময়মনসিংহ ল' কলেজে প্রথমে উপাধ্যক্ষ ও পরে অধ্যক্ষ পদে দায়িত্ব পালন করেন। ময়মনসিংহ উত্তর জেলা ও গৌরীপুর উপজেলা বিএনপির তিনি সভাপতি ছিলেন। তিনি ১৯৭৯, ফেব্রুয়ারি ১৯৯৬ ও জুন ১৯৯৬ সালের জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে ময়মনসিংহ-৩ থেকে সংসদ সদস্য নির্বাচিত হয়েছিলেন। ২৩ এপ্রিল ১৯৮০ সালে তিনি উপমন্ত্রীর পদমর্যাদায় বৃহত্তর ময়মনসিংহের সমন্বয়কের দায়িত্ব পালন করেন।   মৃত্যু  অ্যাডভোকেট এএফএম নাজমুল হুদা ৩০ ডিসেন্বর ২০১৫ সালে বার্ধক্যজনিত কারণে মৃত্যুবরণ করেন। মৃত্যুকালে তার বয়স হয়েছিল ৮২ বছর। দীর্ঘদিন ধরে তিনি বার্ধক্যজনিত নানা রোগে ভুগছিলেন। মৃত্যুকালে তিনি স্ত্রী, দুই মেয়ে, এক ছেলেসহ অসংখ্য গুণগ্রাহী ও আত্মীয়-স্বজন রেখে গেছেন।   আরও দেখুন    দ্বিতীয় জাতীয় সংসদ সদস্যদের তালিকা  ষষ্ঠ জাতীয় সংসদ সদস্যদের তালিকা  সপ্তম জাতীয় সংসদ সদস্যদের তালিকা   তথ্যসূত্র    বহিঃসংযোগ    দ্বিতীয় জাতীয় সংসদ সদস্যদের তালিকা (১৯৭৯) –জাতীয় সংসদ  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬) –জাতীয় সংসদ  সপ্তম জাতীয় সংসদ সদস্যদের তালিকা (জুন ১৯৯৬) –জাতীয় সংসদ  বিষয়শ্রেণী:১৯৩৮-এ জন্ম বিষয়শ্রেণী:২০১৫-এ মৃত্যু বিষয়শ্রেণী:ময়মনসিংহ জেলার ব্যক্তি বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:সপ্তম জাতীয় সংসদ সদস্য বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__রেখে দেয়া হল।  —শাকিল (আলাপ · অবদান) ১৩:২৫, ১২ নভেম্বর ২০২৪ (ইউটিসি) :চৌধুরীহাট ডিগ্রি কলেজ   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () লেখকের ব্যক্তিগত পর্যবেক্ষণে পাওয়া তথ্যে রচিত। তথ্যসুত্র নিবন্ধের তথ্য সমর্থন করে না। একটি সরকারী তথ্য বাতায়নে ছবি ছাড়া, কলেজ সম্পর্কে বিশদ তথ্য নেই। ~ Φαϊσάλ (২০২৪) ১৮:০৭, ২ নভেম্বর ২০২৪ (ইউটিসি)  @FaysaLBinDaruL, নিবন্ধটি সংশোধন করা হয়েছে, আর একবার দেখার অনুরোধ রইলো। 𝓑𝓐𝓓𝓗𝓞𝓝 (আলাপ) ০৭:১৩, ৩ নভেম্বর ২০২৪ (ইউটিসি) @BadhonCR নিবন্ধের উন্নয়নের জন্য ৪-৫টি ট্যাগ ছিল। উন্নয়নের জন্য ধন্যবাদ। নিবন্ধের উন্নয়ন সম্পর্কে প্রণেতাকে জানাতে পারেন। তবে প্রণেতা নিজেই একলেজের শিক্ষক। তিনি বার বার নিজের নাম যুক্ত করছেন, তাকে এব্যাপারে উইকিপিডিয়া আত্মপ্রচারের জায়গা নয় বলে সতর্ক বার্তা দিতে পারেন। আপাতত । তাকে সতর্কবার্তা দিয়ে আমাকে জানাতে ভুলবেন না। সতর্ক বার্তা দিলে তারই লাভ, তিনি পরেরবার এধরণের নিবন্ধ লিখবেন না। ~ Φαϊσάλ (২০২৪) ১৬:৩৬, ৩ নভেম্বর ২০২৪ (ইউটিসি) ডিগ্রি কলেজ হওয়ায় মান উন্নয়ন করে দিয়েছিলাম, এরপর প্রণেতা আত্মপ্রচার ও ট্যাগ অপসারণ করায় তাকে সতর্ক করা হয়েছে। আশা করি তিনি নিজের ভুল বুঝতে পারবেন। 𝓑𝓐𝓓𝓗𝓞𝓝 (আলাপ) ১৭:০৬, ৩ নভেম্বর ২০২৪ (ইউটিসি) @BadhonCR খেয়াল করলাম নিবন্ধে কলেজের প্রতিষ্ঠার তারিখ স্পষ্ট করে দেওয়া আছে। চাইলে আপনি সংগ্রামের নোটবুকের সংবাদপত্র আর্কাইভে সেই তারিখের পরের দিনের পত্রিকাগুলোতে এ সম্পর্কে সংবাদ খুঁজতে পারেন। হয়তো সংবাদ পাওয়া গেলে সেটা উল্লেখযোগ্যতা অর্জনে সহায়তা করবে। পাশাপাশি কলেজের বিভিন্ন গুরুত্বপূর্ণ ঘটনার তারিখ বের করা গেলে সেসব তারিখের পরের দিনের পত্রিকার খবর খুঁজে দেখতে পারেন। মেহেদী আবেদীন ০৫:৩২, ৫ নভেম্বর ২০২৪ (ইউটিসি)   ডিগ্রি কলেজকে সম্প্রদায়ের প্রথা অনুযায়ী উল্লেখযোগ্য বিবেচনা করা হয়। আলোচনাসভায় এরকম একটি আলোচনায় অনেকটা পক্ষেই মতামত এসেছে। এখন সেটি সিদ্ধান্ত গ্রহণ করলেই প্রথাটা নীতিমালায় বাস্তবায়ন হয়ে যেতো। নিবন্ধ রাখার পক্ষে মতামত দিচ্ছি। ~ Deloar Akram (আলাপ • অবদান • লগ) ১৬:৪৩, ৩ নভেম্বর ২০২৪ (ইউটিসি)    ~ সাকিব (আলাপ • অবদান • লগ) ০২:৩৮, ৭ নভেম্বর ২০২৪ (ইউটিসি)    কারণ এটি উইকি আইন ও নিতির মধ্যে পড়ে। আপাতত, আমার ভুলের জন্য আমি দুঃখ প্রকাশ করছি তবে নিবন্ধটি অপসারণ না করার আহব্বান ও অনুরোধ জানাচ্ছি। — MOHAMMAD ZAKIR HOSSEN (আলাপ • অবদান)  এই স্বাক্ষরহীন মন্তব্যটি যোগ করেছেন।  । ≈ MS Sakib  «আলাপ»  ২০:১৯, ১১ নভেম্বর ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কসমস ৩ (; অর্থ: কসমস ৩), যা ২এমএস নং. ১ নামেও পরিচিত এবং পশ্চিমাদের নিকট স্পুটনিক ১৩ নামে পরিচিত, হলো প্রযুক্তি প্রদর্শন এবং আয়নোস্ফিয়ারিক গবেষণার জন্য ১৯৬২ সালে মহাশূণ্যে প্রেরণ করা একটি সোভিয়েত কৃত্রিম উপগ্রহ।   মহাকাশযান  এটি কসমস কর্মসূচির অধীনে প্রেরিত তৃতীয় উপগ্রহ এবং ২এমএস কর্মসূচির অংশ হিসাবে উৎক্ষেপিত প্রথম মহাকাশযান। এর প্রাথমিক উদ্দেশ্য ছিলো ভবিষ্যত কৃত্রিম উপগ্রহের জন্য ব্যবস্থার উন্নয়ন করা এবং মহাজাগতিক রশ্মি ও বিকিরণ সম্পর্কে তথ্য সংগ্রহ করা।  কসমস ৩ মূলতঃ একটি স্বয়ংক্রিয় জিওফিজিক্যাল স্টেশন ছিলো যেটি সোভিয়েত ভূ-উপগ্রহ ধারারবাহিকের অংশ যার উদ্দেশ্য ছিল বাইরের মহাকাশ, বায়ুমণ্ডলের উপরের স্তর এবং পৃথিবী সম্পর্কিত তথ্য অধ্যয়ন করা। বৈজ্ঞানিক তথ্য এবং পরিমাপগুলি মহাকাশ-বাহিত মেমরি ইউনিটগুলির সাথে সজ্জিত মাল্টিচ্যানেল টেলিমেট্রি সিস্টেম দ্বারা পৃথিবীতে সংরক্ষিত হতে থাকে। এর ভর ছিলো ।    অভিযানের বিবরণ  এটিকে কসমস-২আই ৬৩এস১ নং. ৪এলকে উৎক্ষেপক যানে করে উৎক্ষেপণ করা হয়। এটি ছিল কসমস-২আই-এর পঞ্চম উড্ডয়ন এবং সফলভাবে কক্ষপথে পৌঁছানোর তৃতীয়টি। ১৯৬২ সালের ২৪ এপ্রিল তারিখে ০৪:০৪:০০ জিএমটিতে কাপুস্টিন ইয়ারের মায়াক-২ থেকে এটিকে উৎক্ষেপণ করা হয়েছিলো। কসমস ৩'কে  অনুভূ এবং  অপভূ, ৪৯.০° নতি-প্রবণতা এবং ৯৩.৮ মিনিটের কক্ষপথ আবর্তনের সময়কাল সহ একটি নিম্ন পৃথিবীর কক্ষপথে স্থাপন করা হয়।  এটি ১৯৬২ সালের ১৭ অক্টোবর ধ্বংসপ্রাপ্ত হয়।  কসমস ৩ ছিলো একটি ২এমএস কৃত্রিম উপগ্রহ, উৎক্ষেপণ করা দুটির মধ্যে প্রথমটি। ২এমএস নং. ২ হিসাবে পরিচিত দ্বিতীয়টিকে কসমস ৫ নামে ১৯৬২ সালের ২৮ মে উৎক্ষেপণ করা হয়। যেই দুই ধরনের এমএস কৃত্রিম উপগ্রহ উৎক্ষেপণ করা হয়েছিল ২এমএস ছিলো এর দ্বিতীয় প্রকরণটি এবং এটি প্রথম প্রকরণ ১এমএস-এর কসমস ২ কৃত্রিম উপগ্রহের অনুবর্তী হয়েছিলো।   আরও দেখুন    ১৯৬২-এ মহাকাশ যাত্রা।   তথ্যসূত্র    বহিঃসংযোগ   বিষয়শ্রেণী:নেপ্রোপেট্রোভস্ক স্পুটনিক কর্মসূচি বিষয়শ্রেণী:১৯৬২-এ উৎক্ষিপ্ত মহাকাশযান
হিলারি ল্যারি অ্যাঞ্জেলো গোমস (; জন্ম: ১৩ জুলাই, ১৯৫৩) ত্রিনিদাদ ও টোবাগোর অ্যারিমায় জন্মগ্রহণকারী বিখ্যাত ও সাবেক ওয়েস্ট ইন্ডিয়ান আন্তর্জাতিক ক্রিকেট তারকা এবং কোচ। বামহাতি ব্যাটসম্যান ল্যারি গোমস ওয়েস্ট ইন্ডিজ টেস্ট ক্রিকেট দলে খেলেছেন।  ডানহাতে অফ-ব্রেক/মিডিয়াম পেস বোলিং করতেন। কাউন্টি ক্রিকেটে মিডলসেক্স ক্রিকেট দলে খেলেন। ত্রিনিদাদ এবং ওয়েস্ট ইন্ডিজের সফলতম তৃতীয় ব্যাটসম্যানের মর্যাদা পান। এছাড়াও তিনি ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপ ফাইনাল খেলায় অংশগ্রহণকারী ওয়েস্ট ইন্ডিজ দলের সদস্য ছিলেন। সাধারণতঃ তিনি ব্যাটকে প্যাডের কাছাকাছি রাখতেন।   খেলোয়াড়ী জীবন  ১৯৬৭ সালে ওয়েস্ট ইন্ডিয়ান স্কুলবয় দলের হয়ে ইংল্যান্ড সফর করেন। ১৯৭১-৭২ মৌসুমে নিউজিল্যান্ড একাদশের বিপক্ষে ত্রিনিদাদ ও টোবাগো দলের হয়ে প্রথম-শ্রেণীর ক্রিকেটে অভিষিক্ত হন তিনি। ১৯৭২, ১৯৭৩-১৯৭৬ মৌসুমে মিডলসেক্স কাউন্টি ক্রিকেট দলে যোগ দেন। বেনসন এন্ড হেজেস কাপ গোল্ড পুরস্কার লাভ করেন তিনি।  প্যাকারের বছরগুলোয় তাকে ওয়েস্ট ইন্ডিজের পক্ষে আন্তর্জাতিক ক্রিকেট খেলায় অংশগ্রহণের সুযোগ এনে দেয়। বিদ্রোহী খেলোয়াড়দের উপর থেকে নিষেধাজ্ঞা প্রত্যাহার স্বত্ত্বেও তিনি নিজ স্থান ধরে রাখতে সমর্থ হন। তিনি হাল্কা-পাতলা গড়নের ও ঠাণ্ডা মেজাজের অধিকারী ছিলেন। গড়পড়তা অন্যান্য ক্যারিবীয় ব্যাটসম্যানদের মতো ছিলেন না। নির্ভরযোগ্য ব্যাটসম্যান হিসেবে প্রয়োজনের মুহুর্তে ঠিকই নিজেকে তুলে ধরতে সক্ষম ছিলেন।  ৯ সেঞ্চুরির ৬টিই করেছেন অস্ট্রেলিয়া দলের বিপক্ষে। তন্মধ্যে ১৯৮৪ সালে পার্থের বাউন্সি উইকেটের সেঞ্চুরিটি দলকে ইনিংস বিজয় লাভ করতে সহায়তা করেছিল। তারপরও তিনি ডেনিস লিলি’র উইকেট শিকারের ফলে অস্ট্রেলিয়ায় স্মরণীয় হয়ে থাকবেন। ১৯৮১ সালে মেলবোর্নে অনুষ্ঠিত বক্সিং ডে টেস্টে লিলি তাকে আউট করে ল্যান্স গিবসের রেকর্ড ভেঙ্গে সর্বাধিক টেস্ট উইকেট লাভের নতুন বিশ্বরেকর্ড গড়েন।   সম্মাননা  ২০ বছর ক্রিকেট খেলার পর ১৯৮৫ সালে উইজডেন কর্তৃপক্ষ তাকে বর্ষসেরা ক্রিকেটারের সম্মাননায় অভিষিক্ত করে। এছাড়াও অ্যারিমা’র মালাবারে তার সম্মানে স্টেডিয়ামের নামকরণ করা হয় ল্যারি গোমস স্টেডিয়াম।   তথ্যসূত্র    আরও দেখুন   বব হল্যান্ড  ওয়েন ড্যানিয়েল  উইজডেন বর্ষসেরা ক্রিকেটার  ওয়েস্ট ইন্ডিয়ান টেস্ট ক্রিকেটারদের তালিকা  ওয়েস্ট ইন্ডিয়ান একদিনের আন্তর্জাতিক ক্রিকেটারদের তালিকা   বহিঃসংযোগ       মিডলসেক্স হল অব ফেমে ল্যারি গোমস   বিষয়শ্রেণী:১৯৫৩-এ জন্ম বিষয়শ্রেণী:জীবিত ব্যক্তি বিষয়শ্রেণী:১৯৮৩ ক্রিকেট বিশ্বকাপের ক্রিকেটার বিষয়শ্রেণী:ওয়েস্ট ইন্ডিয়ান ক্রিকেটার বিষয়শ্রেণী:ওয়েস্ট ইন্ডিজের টেস্ট ক্রিকেটার বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:ত্রিনিদাদ ও টোবাগোর ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:ইস্ট ত্রিনিদাদের ক্রিকেটার বিষয়শ্রেণী:কানাডা জাতীয় ক্রিকেট দলের কোচ বিষয়শ্রেণী:অ্যারিমার ব্যক্তি বিষয়শ্রেণী:ত্রিনিদাদ ও টোবাগো জাতীয় ক্রিকেট দলের কোচ বিষয়শ্রেণী:১৯৭৯ ক্রিকেট বিশ্বকাপের ক্রিকেটার
শাহানারা বেগম বাংলাদেশ জামায়াতে ইসলামীর রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  শাহানারা বেগম রাজশাহী জেলায় জন্মগ্রহণ করেন।   রাজনৈতিক জীবন  শাহানারা বেগম অষ্টম জাতীয় সংসদের মহিলা আসন ৩২ থেকে বাংলাদেশ জামায়াতে ইসলামীর মনোনীত সংসদ সদস্য ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:রাজশাহী জেলার রাজনীতিবিদ বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:রাজশাহী জেলার ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
থাম্ব|300px|UTC+01: Blue (January), Orange (July), Yellow (all year round), Light Blue - Sea areas  ইউটিসি+০১:০০ হল একটি সময় অঞ্চল, যা ইউটিসি থেকে ১ ঘণ্টা এগিয়ে। এটি আইএসও-৮৬০১-তে সম্পৃক্ত সময় যা  হিসেবে লেখা হবে। এটি একটি সময় অঞ্চল, যা একটি অর্ধবৃত্তের দৈর্ঘ্য হিসেবে ১৫°পূর্ব মধ্যরেখার একটি সহায়ক।  এই সময় ব্যবহার করা হয়:  কেন্দ্রীয় ইউরোপীয় সময়  পশ্চিম আফ্রিকা সময়  পশ্চিমা ইউরোপীয় গ্রীষ্মকাল সময়  ব্রিটিশ গ্রীষ্মকাল সময়  আইরিশ মান সময়  রোমান্স প্রমাণ সময় (মাইক্রোসফট উইন্ডোজ কন্ট্রোল প্যানেল)  নমুনা ইন্টারনেট সময়   মান সময় হিসাবে (সারা বছর)                 :  বান্দুন্দু  বাস-কঙ্গো  ইকুয়েডর  কিনশাসা                 মান সময় হিসাবে (উত্তর গোলার্ধে শীতকাল)   ইউরোপ                                             (সাভালবার্ড এবং জ্যান মায়েন সহ)             (বালিয়ারিক দ্বীপপুঞ্জ, সিউটা এবং মেলিলা সহ এবং বাদ দিয়ে কানারি দ্বীপপুঞ্জ)        জিব্রাল্টার     দিবালোক সংরক্ষণ সময় হিসাবে (উত্তর গোলার্ধে গ্রীষ্মকাল)     ফ্যারো দ্বীপপুঞ্জ         আটলান্টিক দ্বীপসমূহ     কানারি দ্বীপপুঞ্জ   তথ্যসূত্র   বিষয়শ্রেণী:ইউটিসি অফসেট
চু চু (জন্ম: ১৯ জুলাই ১৯৮৪) একজন চীনা অভিনেত্রী এবং গায়িকা। তিনি এমটিভি চীনে ভিডিও জকি হিসাবে খ্যাতি লাভ করেন।  প্রথম জীবন জুলাই ১৯৮৪ সালে চীনের একটি সামরিক বাহিনীর পরিবারে  চু চু-র জন্ম হয়। চু চু ৩ বছর বয়সে পিয়ানো শিখতে শুরু করেন। যখন তিনি একটি জুনিয়র স্কুল ছাত্রী ছিলেন, তখন তিনি একটি ইংরেজি নাটক বিউটি এবং দ্য বিস্ট-এ অভিনয় করেন। চু চু বেইজিং টেকনোলজি অ্যান্ড বিজনেস ইউনিভার্সিটি থেকে স্নাতক ডিগ্রি লাভ করেন, যেখানে তিনি ইলেকট্রনিক্স এবং ইনফরমেশন ইঞ্জিনিয়ারিং-এ শিক্ষা লাভ করেন।  কর্মজীবন ২০০৫ সালে, চু এমটিভি চীনে যোগদান করেন এবং চীনের অভ্যান্তরীন এমটিভি নেটওয়ার্কগুলিতে সংগীত প্রোগ্রামের আয়োজন করেন।  চীনের স্থানীয় গানের প্রতিযোগিতা জেতার পর প্রতিযোগী স্কাউটস দ্বারা চু-কে আবিষ্কার করা হয়, তারপর জাতীয় পর্যায়ে তৃতীয়টি স্থাপন করে। ২০০৭ সালে চু মিউজিক লেবেল এমবিওএক্স দিয়ে স্বাক্ষর করেন এবং তার প্রথম অ্যালবামটি ২০০৯ সালে মুক্তি পায়।২০১০  সালে, জিউ কি উইমেন উইন, এন্ডি লাউ এবং গ্যাং লি অভিনয়ের একটি চীনা রোমান্টিক কমেডি চলচ্চিত্রে প্রথম অভিনয় করেন। ২০১২ সালে, চু একটি মার্কিন মার্শাল আর্ট চলচ্চিত্র 'দ্য ম্যান অব দ্য লোহান ফিস' ছবিতে রজো, রাসেল ক্রো, কুং লে, লুসি লিউ, বায়রন মান্নান, রিক ইউন, ডেভিড বয়েস্তিয়া এবং জামি চুং নামে অভিনয় করেছিলেন।  ছবিটি প্রথম দিনে ১ মিলিয়ন পাউন্ড আয় করে। ২০১২ সালে, চু পাঁচটি চলচ্চিত্রে অংশগ্রহণ করেছিলেন, যেমন সাংহাই কলিং, সিক্রেট শেয়ারার এবং ক্লাউড অ্যাটালেস।  বিভিন্ন চলচ্চিত্রে ছোটোখাটো ভূমিকা পালন করার পর, চু তার প্রথম অগ্রণী ভূমিকাটি পেয়েছিলেন গ্রেট মিঃ চৌ নামে একটি ধারাবাহিকে। তিনি এই কাজের জন্য সমালোচকদের প্রশংসা অর্জন করেন এবং বৃহত্তর মাপের প্রযোজনায় ভূমিকা পেতে শুরু করেন। ২০১৪ সালে, চু রোমান্টিক কমেডি চলচ্চিত্র 'দ্য ওল্ড সিনডেলার্লা'তে সমর্থিত ভূমিকাতে অভিনয় করেন, প্রযোজক  লুই চুয়ান দ্বারা উৎপাদিত।  ২০১৪ সালে, চু এড ওয়েস্টউইকের বিপরীতে শেষ ফ্লাইটের চলচ্চিত্রের মহিলা নেতৃত্বকে অভিনয় করে এবং লিয়ন লি ও কেরি আলেকজান্ডারকে দেখান।সালে, চু মার্কিন টিভি ধারাবাহিক মার্কো পোলো-তে অভিনয় শুরু করেন যা ২০১৪ সালের ডিসেম্বরে নেটফ্লিক্স-এ প্রথম মুক্তি পায়।   ২০১২ সালে, চু একটি বলিউড ঐতিহাসিক যুদ্ধের নাটকের চলচ্চিত্র টুবলাইটের জন্য স্বাক্ষর করেন, সালমান খানের বিপরীতে। কবির খান পরিচালিত এই ছবিটি ২০১৭ সালে ২৩ জুন  ভারতে মুক্তি পায়।  এটি প্রথমবারের মতো বলিউডে দেখা যাবে। ৩রা আগস্ট ২০১৬ তারিখে তিনি হিন্দি শিখতে মুম্বাই পৌঁছে যান।  চলচ্চিত্র  বছর  নাম  চীনা নাম   চরিত্র  তথ্য ২০১১  What Women Want    Xiao Wu   2012   Shanghai Calling    Fang Fang      Cloud Atlas       Megan   The Man with the Iron Fists    Chi Chi     Snapper         Chu Chu   2014 That's Mr. Zhou  《了不起的周先生》Ning Dai  The Old Cinderella       Mao MaoLast Flight    Lorain  A Bed Affair 2    Li Chuan Short film Secret Sharer    Li 2015  Tales of Mystery    Féng Xiāo Doomed Disaster      Coco   2016 The Apparition    Zhang Jingru Original title:  Be Careful of No Shadow Man  《小心沒有影子的人》 ২০১৭  টিউবলাইট    লি লেইং   হিন্দি ভাষার চলচ্চিত্র2018Pacific Rim: UprisingJuen   তথ্যসূত্র  বিষয়শ্রেণী:চীনা অভিনেত্রী বিষয়শ্রেণী:১৯৮৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বেইজিংয়ের অভিনেত্রী বিষয়শ্রেণী:বেইজিংয়ের সঙ্গীতশিল্পী বিষয়শ্রেণী:চীনা চলচ্চিত্র অভিনেত্রী বিষয়শ্রেণী:চীনা টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর চীনা অভিনেত্রী বিষয়শ্রেণী:২১শ শতাব্দীর চীনা গায়িকা